ჯომოლჰარი
ჯომოლჰარი (ძონგ-კე. ཇོ་མོ་ལྷ་རི; ტიბ. ཇོ་མོ་ལྷ་རི) — მწვერვალი ჰიმალაიში, ჩინეთისა და ბჰუტანის საზღვარზე. სიმაღლე 7326 მ. დასერილია ბრაჰმაპუტრის აუზის მდინარეთა ღრმა ხეობებით. სამხრეთი კალთიდან სათავეს იღებს მდინარე პარო-ჩუ, ხოლო ჩრდილოეთი კალთიდან ტორსა (ამო). ცნობილია აგრეთვე „კანჩენჯანგას პატარძლის“ სახელწოდებით. ტიბეტურ ბუდიზმში მიჩნეულია წმინდა მთად. პირველი ასვლა განხორციელდა 1937 წლის მაისში.